ตกขาวสีเขียวไหลตลอดเวลา เป็นอาการของอะไรคะ แล้วรักษาได้ที่ไหน โรงพยาบาลอยู่แถวไหนราคาแพงมั้ยคะ
สวัสดีค่ะ หากตกขาวสีเขียวที่เป็นอยู่มีปริมาณมากผิดปกติ สาเหตุอาจเกิดจาก1. ช่องคลอดอักเสบจากการติดเชื้อแบคทีเรีย ตกขาวจะมีกลิ่นเหม็นเหมือนคาวปลา ไม่ทำให้เกิดอาการคันช่องคลอดหรือปวดท้องน้อย2. การติดเชื้อราในช่องคลอด ตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอดร่วมด้วย3. การติดเชื้อปรสิต ตกขาวจะมีกลิ่นเหม็น มักมีสีเขียว หรือมีฟองปน และมีอาการแสบหรือคันในช่องคลอด4. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวคล้ายหนอง มีปวดท้องน้อยและเจ็บขณะมีเพศสัมพันธ์ อาจมีปัสสาวะแสบขัดร่วมด้วย5.มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน และมักมีเลือดออกกะปริดกะปรอย เลือดออกหลังจากมีเพศสัมพันธ์หากตกขาวที่เป็นมีปริมาณมากผิดปกติ แนะนำให้ไปพบสูติ-นรีแพทย์ เพื่อหาสาเหตุดังที่กล่าวไป และรับการรักษาที่ตรงกับโรคค่ะ ทั้งนี้โรงพยาบาลทั่วไปทั้งภาครัฐบาลและเอกชนจะมีแผนกตรวจสูติ-นรีเวช ดังนั้นสามารถไปรับบริการที่โรงพยาบาลใดที่ใกล้และสะดวกได้ค่ะ ส่วนค่าใช้จ่ายในการรักษาจะขึ้นอยู่กับแต่ละโรงพยาบาลและโรคที่เป็นค่ะ สามารถสอบถามได้ยังโรงพยาบาลที่จะไปรักษาได้เลยค่ะ